væsentlig køberetlig mangel
Væsentlig køberetlig mangel, er, når køberen kan hæve købet i forbindelse med en køberetlig mangel, der ikke er uvæsentlig.
I medfør af Købelovens § 78, stk. 1, nr. 4, kan forbrugeren, forudsat at manglen ikke er uvæsentlig, kræve ophævelse af købsaftalen. Det er en forudsætning for ophævelse af et køb, at køberen tilbageleverer det modtagne i væsentlig samme stand og mængde, som genstanden var ved leveringen. Selv om genstanden er gået til grunde eller forandret, kan køberen uanset dette hæve købet, såfremt undergangen eller forandringen skyldes en hændelig begivenhed eller genstandens egen beskaffenhed (Købeloven §§ 57, stk. 1 og 58).
Forbrugeren kan i visse situationer blive pålagt at skulle medvirke til købets ophævelse, fx at det kan påhvile forbrugeren at transportere varen til den erhvervsdrivendes butik, hvis forbrugeren selv har transporteret den hjem, og der er tale om en vare, som normalt transporteres hjem af forbrugeren.